AaB er øjeblikket særdeles stærkt besat på angrebspositionen, hvor man udover Nicklas Helenius råder over Lukas Spalvis, Thomas Enevoldsen, Rasmus Jönsson, Jannik Pohl og Viktor Ahlmann. - Vi ser stadig et topscorerpotentiale i Nicklas Helenius, men qua den nærmest historisk hårde konkurrence vi i øjeblikket har på de offensive pladser, så har vi sammen vurderet, at en udlejning af Nicklas ville være optimalt lige nu, siger AaB’s sportsdirektør Allan Gaarde i en pressemeddelelse og tilføjer: - Forhåbentlig kan Nicklas genfinde sit niveau i Tyskland, og vi ser frem til, at han vender styrket tilbage til AaB i næste sæson. I SC Paderborn får Nicklas Helenius den tidligere tyske landsholdsstjerne Stefan Effenberg som cheftræner, og Helenius glæder sig til udfordringen: - Jeg ser det som en stor mulighed at spille i Tyskland, og både AaB og jeg har prioriteret, at jeg skal have noget spilletid. - Umiddelbart lignede det ikke, at jeg ville få meget tid på banen for AaB i det kommende forår, og derfor er aftalen med Paderborn optimal, så jeg kan få vist mig frem de kommende måneder, siger Nicklas Helenius. Nicklas Helenius, der er noteret for to A-landskampe og 13 U-landskampe for Danmark, kan få sin debut for SC Paderborn, når klubben allerede på fredag genoptager turneringen med en udekamp mod Sandhausen. Nicklas Helenius har i 161 officielle kampe scoret 52 mål for AaB, hvortil han kom som ungdomsspiller fra samarbejdsklubben Svenstrup-Godthåb I.F. Forløbigt er der tale om en udlejningsaftale, der løber frem til sommer, skriver det tyske medie Neue Westfälische. Tyskerne har fået en købsoption på den 24-årige og 1,96 meter høje AaB'er med i aftalen. Klubben har tidligere vist interesse for danskeren, men man kunne ikke hamle op med tilbuddet fra Aston Villa på to millioner euro. Helenius tjekkede allerede søndag ind i Paderborn, mandag skal han til lægeundersøgelse, og fredag spiller han efter planen første kamp mod SV Sandhausen. Paderborn byder Helenius velkommen på dansk:

Referat:
Opdatering: Tysk medie slog tidligere i dag fast, at Nicklas Helenius er udlejet til SC Paderborn 07. Aftalen er nu bekræftet af AaB.